open-index/open-wikipedia-markdown huggingface dataset:
การเชื่อมต่อเอชทีทีพีแบบคงอยู่

thumb|300px|right|ภาพเปรียบเทียบระหว่างการเชื่อมต่อหลายครั้ง กับการเชื่อมต่อแบบคงอยู่
**การเชื่อมต่อเอชทีทีพีแบบคงอยู่** () คือแนวคิดของการใช้การเชื่อมต่อบนเกณฑ์วิธีควบคุมการขนส่งข้อมูล (TCP) อันเดียวกันในการส่งข้อความร้องขอและข้อความตอบรับของเกณฑ์วิธีขนส่งข้อความหลายมิติ (HTTP) ซึ่งปกติจะเป็นการเปิดการเชื่อมต่อใหม่ทุกครั้งเมื่อการรับส่งข้อความกันหนึ่งคู่

## ข้อดี
* ใช้หน่วยประมวลผลกลางและหน่วยความจำน้อยกว่า เพราะว่าการเปิดการเชื่อมต่อพร้อมกันน้อยลง
* สามารถทำการทำงานแบบสายท่อของเอชทีทีพี (HTTP pipelining) ของทั้งการร้องขอและการตอบรับ
* ช่วยลดการคับคั่งบนเครือข่าย เพราะว่าการเชื่อมต่อทีซีพีน้อยลง
* ช่วยลดความล่าช้าในระหว่างการร้องขอที่ตามมา เพราะไม่ต้องเจรจาเพื่อต่อการเชื่อมต่อใหม่ (ดูภาพทางขวา)
* สามารถรายงานข้อผิดพลาดได้โดยไม่ต้องปิดการเชื่อมต่อทีซีพี

ผู้ใช้หนึ่งคนไม่ควรคงไว้มากกว่าสองการเชื่อมต่อบนเครื่องแม่ข่ายหรือพร็อกซีใด ๆ และพร็อกซีหนึ่งแห่งควรใช้การเชื่อมต่อมากที่สุด 2×*N* การเชื่อมต่อไปยังเครื่องแม่ข่ายหรือพร็อกซีอื่น เมื่อ *N* คือจำนวนของผู้ใช้ที่ใช้งานโดยพร้อมกัน แนวทางเหล่านี้ตั้งใจให้มีขึ้นก็เพื่อเพิ่มเวลาตอบรับเอชทีทีพีและหลีกเลี่ยงความคับคั่งของข้อมูล

## การใช้ในเว็บเบราว์เซอร์
เน็ตสเคป แนวิเกเตอร์ตั้งแต่รุ่น 4.05 และอินเทอร์เน็ตเอกซ์พลอเรอร์ตั้งแต่รุ่น 4.01 รองรับการเชื่อมต่อแบบคงอยู่ไปยังเว็บเซิร์ฟเวอร์และพร็อกซี

แนวิเกเตอร์จะไม่ปิดการเชื่อมต่อแบบคงอยู่โดยรอให้หมดเวลา การเชื่อมต่อที่ปล่อยทิ้งไว้จะนำเข้าไปเก็บในคิว และเมื่อจำเป็นต้องเปิดการเชื่อมต่อแบบคงอยู่ใหม่บนเครื่องให้บริการอื่น การเชื่อมต่อที่ปล่อยทิ้งจะถูกตัดจบ (kill) โดยเบราว์เซอร์ โดยใช้รูปแบบบางอย่างของขั้นตอนวิธี LRU

อินเทอร์เน็ตเอกซ์พลอเรอร์จะเปิดการเชื่อมต่อแบบคงอยู่บนเครื่องแม่ข่ายแต่ละแห่งเพียงสองการเชื่อมต่อ และจะหมดเวลาหลังจาก 60 วินาทีเมื่อไม่มีการใช้งาน

มอซิลลา ไฟร์ฟอกซ์ก็รองรับการเชื่อมต่อแบบคงอยู่ และจำนวนการเชื่อมต่อพร้อมกันสามารถปรับแต่งได้ โดยแยกเป็นจำนวนต่อเซิร์ฟเวอร์ ต่อพร็อกซี และต่อทั้งหมด

โอเปร่าก็รองรับการเชื่อมต่อเอชทีทีพีแบบคงอยู่เช่นกัน และจำนวนการเชื่อมต่อพร้อมกันสามารถปรับแต่งได้ โดยแยกเป็นจำนวนต่อเซิร์ฟเวอร์ และต่อทั้งหมด

## อ้างอิง

## แหล่งข้อมูลอื่น
* RFC 2616 (HTTP/1.1), 8.1 Persistent Connections
* Persistent Connection Behavior of Popular Browsers (dated)
* Apache Keep-Alive Support 

หมวดหมู่:เอชทีทีพี
สแตนลีย์ ทุชชี

**สแตนลีย์ ทุชชี จูเนียร์** ()  นักแสดง นักเขียน ผู้อำนวยการสร้างและผู้กำกับภาพยนตร์ชาวอเมริกัน  มีชื่อเสียงจากบทบาทเป็นนักแสดงประกอบในภาพยนตร์โรแมนติกคอมเมดี้หลายเรื่องในช่วงทศวรรษ 1990 ถึง 2000  เช่น *America's Sweethearts*, *The Terminal*, *Maid in Manhattan*, *Shall We Dance?* โดยเฉพาะบทบาทในภาพยนตร์เรื่อง *The Devil Wears Prada* (นางมารสวมปราด้า)  ที่แสดงร่วมกับ เมอริล สตรีพ และแอนน์ แฮทาเวย์

สแตนลีย์ ทุชชี เกิดในครอบครัวชาวอเมริกันเชื้อสายอิตาลี  เริ่มชีวิตการแสดงจากการแสดงละครบรอดเวย์ เคยได้รับการเสนอชื่อเข้าชิงรางวัลลูกโลกทองคำ 2 ครั้ง และได้รับรางวัลทั้งสองครั้ง เคยได้รับการเสนอชื่อเข้าชิงรางวัลของสมาคมนักแสดงอาชีพแห่งอเมริกา และรางวัลโทนี

สแตนลีย์ ทุชชี มีบุตรสามคน เกิดจากเคท ทุชชี ภรรยาที่เพิ่งเสียชีวิตด้วยโรคมะเร็งเมื่อเดือนพฤษภาคม พ.ศ. 2552 หลังจากแต่งงานกันมา 14 ปี 
ทุชชี ได้สมรสใหม่ กับ เฟลิซิตี บลันต์ พี่สาวของ เอมิลี บลันต์ นักแสดงหญิงชาวอังกฤษ ทั้งคู่มีบุตรด้วยกันสองคน
## อ้างอิง

## แหล่งข้อมูลอื่น
*
*

หมวดหมู่:นักแสดงอเมริกัน
หมวดหมู่:ผู้ที่ได้รับรางวัลเอมมี
หมวดหมู่:บุคคลจากรัฐนิวยอร์ก
หมวดหมู่:ผู้กำกับภาพยนตร์ชาวอเมริกัน
ช่องทางเดิน

[thumb|280px |"ช่องทางเดิน" ของกุดังเก็บสินค้าคอสท์โคที่[ซานฟรานซิสโก]]
**ช่องทางเดิน**  (อังกฤษ: *aisle*) โดยทั่วไปหมายถึงช่องว่างที่ใช้เป็นทางเดินระหว่างแนวที่นั่ง ผนัง แนวแสดงหรือเก็บสินค้า หรือสิ่งปลูกสร้างอื่น ๆ ช่องทางเดินมักปรากฏในสถาปัตยกรรมและสถานที่สาธารณะหลากหลายประเภท เช่น คริสต์ศาสนสถาน (โดยเฉพาะในมหาวิหาร), โรงละคร, ห้องประชุม, ห้องเรียน, ศาล, ซูเปอร์มาร์เก็ต, ตลาด, โรงงาน, ยานพาหนะขนส่งสาธารณะ เช่น รถประจำทาง เครื่องบิน และรถไฟ 

ในบริบทของคลังสินค้าและโรงงานอุตสาหกรรม ช่องทางเดินมักอยู่ระหว่างชั้นวางสินค้า ซึ่งอาจมีความสูงหลายชั้น เพื่อให้ใช้เป็นเส้นทางสำหรับการเคลื่อนย้ายสินค้า เครื่องจักร หรือยานพาหนะขนาดเล็ก เช่น รถยก (forklift) การออกแบบช่องทางเดินในลักษณะนี้ต้องคำนึงถึงความปลอดภัยและประสิทธิภาพในการทำงาน

ช่องทางเดินยังหมายถึงการจัดวางองค์ประกอบภายในอาคารโดยเรียงสิ่งของหรืออุปกรณ์เป็นแนว และเว้นช่องว่างระหว่างแนวไว้เป็นทางเดิน เช่น ในสถานที่ออกกำลังกายที่จัดเครื่องออกกำลังกายเป็นแถวแยกจากกันโดยมีช่องทางเดินสำหรับผู้ใช้งานและการสัญจร

คำว่า "ช่องทางเดิน" มีความหมายแตกต่างจากคำที่ใกล้เคียงกัน เช่น "ระเบียงทางเดิน" (*corridor*), "โถงทางเดิน" (*hallway*), "ทางเท้า" (*footpath*, *pavement*, *sidewalk*), "ทางเดินนอ

## อ้างอิง

## ดูเพิ่ม
* ช่องทางเดินกลาง 

## แหล่งข้อมูลอื่น

หมวดหมู่:สถาปัตยกรรมคริสต์ศาสนสถาน
หมวดหมู่:ส่วนประกอบของสิ่งก่อสร้าง
หมวดหมู่:ห้อง
คณะกรรมการความมั่นคงแห่งรัฐ (สหภาพโซเวียต)

**คณะกรรมการความมั่นคงแห่งรัฐ** หรือ **เคจีบี** () เป็นอดีตหน่วยงานกลาง ดูแลการข่าว ความมั่นคง ตำรวจสันติบาล และ กิจการชายแดนของสหภาพโซเวียตตั้งแต่ปี พ.ศ. 2497 - 2534 โดยเคจีบีถูกยุบไปหลังจากหัวหน้าเคจีบีได้ร่วมก่อกบฏรัฐบาลประธานาธิบดีกอร์บาชอฟ แต่ไม่สำเร็จ จึงถูกแทนที่โดยสำนักงานความมั่นคงกลาง () แทน

## ดูเพิ่ม
* หน่วยความมั่นคงกลาง
* หน่วยพิทักษ์ชายแดนและยามฝั่ง
* กระทรวงสถานการณ์ฉุกเฉิน
* สำนักข่าวกรองกลาง

## แหล่งข้อมูลอื่น

* For Cold War KGB activity in the US, see Alexander Vassiliev's Notebooks from the Cold War International History Project (CWIHP)
* KGB Information Center, *Federation of American Scientists*
* Viktor M. Chebrikov *et al.*, eds. *Istoriya sovetskikh organov gosudarstvennoi bezopasnosti* ("History of the Soviet Organs of State Security"). (1977), www.fas.harvard.edu
*  ''Slaves of KGB. 20th Century. The religion of betrayal'', by Yuri Shchekochikhin


หมวดหมู่:การปราบปรามทางการเมืองในสหภาพโซเวียต
หมวดหมู่:สงครามเย็น
หมวดหมู่:อดีตหน่วยสืบราชการลับ
หมวดหมู่:ตำรวจลับ
เทเรนซ์ สแตมป์

**เทเรนซ์ เฮนรี สแตมป์** (; 22 กรกฎาคม ค.ศ. 1938 – 17 สิงหาคม ค.ศ. 2025) เป็นนักแสดงภาพยนตร์และละครเวทีชาวอังกฤษ ผู้เคยได้รับการเสนอชื่อเข้าชิงรางวัลนักแสดงนำชายยอดเยี่ยม รางวัลออสการ์ สแตมป์เป็นที่รู้จักจากบทบาทนายพลซอดใน *[[ซูเปอร์แมน (ภาพยนตร์)|ซูเปอร์แมน]]* (ค.ศ. 1978) เบอร์นาเดต แบสเซนเจอร์ใน *[[ผู้ชายอะเฮ้ว!]]* (ค.ศ. 1994) และลูทวิช เบ็ค ใน *[[ยุทธการดับจอมอหังการ์อินทรีเหล็ก]]* (ค.ศ. 2008)

เทเรนซ์ สแตมป์เกิดและเติบโตในย่านอีสต์เอนด์ของลอนดอน บิดาเป็นทหารเรือ จึงเติบโตภายใต้การเลี้ยงดูของมารดา ป้าและยาย โดยใฝ่ฝันจะเป็นนักแสดงมาตั้งแต่เด็ก เขาเริ่มมีผลงานการแสดงครั้งแรกเมื่ออายุ 23 ปีจากผลงานเรื่อง *Billy Budd* กำกับโดยปีเตอร์ อุสตินอฟ ดัดแปลงจากวรรณกรรมของเฮอร์แมน เมลวิลล์ และมีชื่อเสียงโด่งดังในระดับนานาชาติตั้งแต่ผลงานชิ้นแรก ได้รับการเสนอชื่อเช้าชิงรางวัลออสการ์ และรางวัลบาฟตา และได้รับรางวัลลูกโลกทองคำในสาขานักแสดงหน้าใหม่ ประจำปี ค.ศ. 1962 โดยในปีเดียวกันนั้น เขาได้แสดงในภาพยนตร์เรื่อง *Term of Trial* ประกบคู่กับลอเรนซ์ โอลิวีเอร์

เทเรนซ์ สแตมป์ได้ร่วมงานกับผู้กำกับภาพยนตร์ชั้นนำอีกหลายคน เช่น วิลเลียม ไวย์เลอร์, โจเซฟ โลซีย์, จอห์น เชลสซิงเจอร์, เฟเดรีโก เฟลลีนี, ปิแอร์ เปาโล พาโซลินี, ไมเคิล ชิมิโน, โอลิเวอร์ สโตน ฯลฯ

ด้านชีวิตส่วนตัว เทเรนซ์ สแตมป์เคยออกเดตและใช้ชีวิตอยู่กับจูลี คริสตี นักแสดงอังกฤษ บรีฌิต บาร์โด นักแสดงฝรั่งเศส และสมรสกับนักเภสัชวิทยาเชื้อสายออสเตรเลีย-สิงคโปร์ ชื่ออลิซาเบธ เป็นเวลา 6 ปีระหว่าง ค.ศ. 2002 ถึง 2008 สแตมป์เสียชีวิตใน ค.ศ. 2025 ขณะอายุได้ 87 ปี

## อ้างอิง

## แหล่งข้อมูลอื่น

* Terence Stamp website
* 

หมวดหมู่:นักแสดงอังกฤษ
หมวดหมู่:บุคคลจากลอนดอนโบโรทาวเวอร์แฮมเลตส์
ซันตาเรปาราตา ฟลอเรนซ์

**วัดซานตาเรพาราตา** () เป็นคริสต์ศาสนานิกายโรมันคาทอลิกที่เดิมมีฐานะเป็นมหาวิหาร ที่ตั้งอยู่ที่เมืองฟลอเรนซ์ในประเทศอิตาลี เป็นวัดที่อุทิศให้แก่นักบุญเรพาราตา

## อ้างอิง

## ดูเพิ่ม
* คริสต์ศาสนสถาน
* สถาปัตยกรรมการก่อสร้างมหาวิหารในยุโรปตะวันตก
* ส่วนประกอบของคริสต์ศาสนสถาน
* แผนผังวัดคริสต์ศาสนา (ผังแสดงส่วนประกอบต่างๆ ของวัด)

## แหล่งข้อมูลอื่น

* พจนานุกรมศัพท์สถาปัตยกรรมคริสต์ศาสนา

ซานตาเรพาราตา
ซันโตสปีรีโต ฟลอเรนซ์

**โบสถ์ซันโตสปีรีโต** หรือ  **บาซิลิกาซันตามาเรียเดลซันโตสปีรีโต** () เป็นโบสถ์โรมันคาทอลิกที่มีฐานะเป็นบาซิลิกา ที่ตั้งอยู่ที่เมืองฟลอเรนซ์ในประเทศอิตาลี สถาปัตยกรรมที่เห็นอยู่ในปัจจุบันเป็นแบบฟื้นฟูศิลปวิทยา

โบสถ์ซันโตสปีรีโตสร้างบนซากโบสถ์เดิมที่เคยเป็นคอนแวนต์ของคณะออกัสติเนียนตั้งแต่คริสต์ศตวรรษที่ 13 แต่มาถูกทำลายโดยเพลิงไหม้ในปี ค.ศ. 1471 ฟีลิปโป บรูเนลเลสกีเริ่มออกแบบโบสถ์ใหม่ในปี ค.ศ. 1428 แต่สร้างไม่เสร็จจนเมื่อบรูเนลเลสกีเสียชีวิตไปแล้ว

## อ้างอิง

## ดูเพิ่ม
* คริสต์ศาสนสถาน
* สถาปัตยกรรมการก่อสร้างมหาวิหารในยุโรปตะวันตก
* ส่วนประกอบของคริสต์ศาสนสถาน
* แผนผังมหาวิหาร (ผังแสดงส่วนประกอบต่างๆ ของโบสถ์)
* สถาปัตยกรรมฟื้นฟูศิลปวิทยา

## แหล่งข้อมูลอื่น

* พจนานุกรมศัพท์สถาปัตยกรรมคริสต์ศาสนา

ซันโตสปีรีโต
หมวดหมู่:สถาปัตยกรรมสมัยฟื้นฟูศิลปวิทยา
อิบน์ ซีนา

thumb|แอวิเซนนา
**อะบูอาลี อัลฮูซัยน์ บินอับดิลลาฮ์ อิบนุซีนา** หรือ **แอวิเซนนา** (; ค.ศ. 980-1037) เป็นนักปราชญ์ชาวเปอร์เซีย ที่มีบทบาทด้านสาธารณสุข เมื่อเกิดวิกฤตการณ์แผ่ระบาดโรคในอาณาจักร เขายังเป็นแพทย์ประจำพระองค์ของเจ้าชายต่าง ๆ ในช่วงบั้นท้ายชีวิตเขาได้เป็นรัฐมนตรีของรัฐ เขายังเขียนหนังสือปทานุกรมคำศัพท์, สารานุกรมศัพท์ ในหัวข้อต่าง ๆ เช่นการแพทย์ ประวัติศาสตร์ธรรมชาติ ดนตรี เศรษฐศาสตร์และรัฐศาสตร์ นอกจากนี้ยังเป็นกวีที่มีผลงานได้รับความนิยมในโลกอาหรับ ผลงานที่สำคัญที่สุดคือ ชุด *Canon of Medicine* ที่นำรากฐานมาจากฮิปโปเครติส อริสโตเติล ไดออสคอริดีส กาเลน และบุคคลสำคัญวงการแพทย์อื่น โดยแทรกทฤษฏีและการสังเกตของเขาเองลงไปด้วย

หนังสืออีกชุดของเขามีเนื้อหาทางด้านเภสัชวิทยาต้นไม้สมุนไพร ถือเป็นตำราพื้นฐานแพทย์ที่สำคัญของโลกมุสลิมและคริสเตียน แต่ทฤษฎีของเขาก็ดูด้อยความเชื่อถือลงเมื่อลีโอนาร์โด ดา วินชี ปฏิเสธตำรากายวิภาคของเขา แพราเซลซัส เผาสำเนาตำรา *Canon of Medicine* ที่ใช้สอนกันในสวิสเซอร์แลนด์ และวิลเลียม ฮาร์วีย์ แพทย์และนักวิทยาศาสตร์ ล้มทฤษฎีของเขาในเรื่องการค้นพบระบบหมุนเวียนโลหิตในร่างกายคน

## อ้างอิง

หมวดหมู่:นักปราชญ์
หมวดหมู่:ชาวเปอร์เซีย
สถาปัตยกรรมแบบปัลลาดีโอ

thumb|right|280px|คฤหาสน์ที่ต่อเติมมุขด้านหน้าจากเล่ม 4 ของ "หนังสือสี่เล่มเกี่ยวกับสถาปัตยกรรม" (I Quattro Libri dell'Architettura) ที่พิมพ์ในลอนดอนในปี ค.ศ. 1736
[thumb|280px|อาคารกระทรวงกลาโหม [ถนนสนามไชย เขตพระนคร กรุงเทพมหานคร เป็นอาคารในรูปแบบปัลลาดีโอ]]
**สถาปัตยกรรมแบบปัลลาดีโอ** () หมายถึงลักษณะของสถาปัตยกรรมตะวันตกที่มาจากการออกแบบโดยอันเดรอา ปัลลาดีโอ (ค.ศ. 1508–1580) สถาปนิกชาวเวนิส คำว่า "แบบปัลลาดีโอ" โดยทั่วไปแล้วมักจะหมายถึงลักษณะของสิ่งก่อสร้างที่ได้รับอิทธิพลมาจากการออกแบบของปัลลาดีโอเอง สิ่งก่อสร้างในปัจจุบันที่จัดอยู่ในกลุ่มสถาปัตยกรรมลักษณะนี้วิวัฒนาการมาจากปรัชญาการออกแบบของปัลลาดีโอ งานของปัลลาดีโอมีพื้นฐานมาจากความสมมาตร ความมีทัศนมิติ และคุณค่าของสถาปัตยกรรมการก่อสร้างวัดของกรีกและโรมันโบราณ ตั้งแต่คริสต์ศตวรรษที่ 17 การตีความหมายของสถาปัตยกรรมคลาสสิกกลายมาเป็นลักษณะสถาปัตยกรรมที่เรียกว่า "คตินิยมปัลลาดีโอ" (Palladianism) ลักษณะนี้วิวัฒนาการต่อมาจนกระทั่งถึงคริสต์ศตวรรษที่ 18

"คตินิยมปัลลาดีโอ" กลายเป็นนิยมกันอยู่ระยะหนึ่งในบริเตนระหว่างกลางคริสต์ศตวรรษที่ 17 เมื่อมาถึงต้นคริสต์ศตวรรษที่ 18 ลักษณะนี้ก็หวนกลับมาเป็นที่นิยมไม่แต่ในอังกฤษแต่ยังในหลายประเทศทางตอนเหนือของยุโรปด้วย ต่อมาก็ลดความนิยมลงในยุโรป แต่ไปนิยมกันในทวีปอเมริกาเหนือโดยเฉพาะในสิ่งก่อสร้างที่ออกแบบโดยทอมัส เจฟเฟอร์สัน

สถาปัตยกรรมแบบปัลลาดีโอยังคงเป็นที่นิยมกันทั่วไปในยุโรปตลอดคริสต์ศตวรรษที่ 19 และ 20 มักจะในการออกแบบสิ่งก่อสร้างทางราชการหรือทางสารธารณะ ตั้งแต่ครึ่งหลังของ คริสต์ศตวรรษที่ 19 ก็มีสถาปัตยกรรมการฟื้นฟูกอทิกเข้ามาเป็นคู่แข่ง ลักษณะหลังนี้สนับสนุนโดยสถาปนิกเช่นออกัสตัส พิวจิน (Augustus Pugin) ที่คำนึงถึงที่มาจากวัดโบราณที่ถือว่าเป็นลักษณะ "นอกศาสนา" เกินไปสำหรับผู้นับถือโปรเตสแตนต์และแองโกล-คาทอลิก แต่กระนั้นสถาปัตยกรรมแบบปัลลาดีโอก็ยังคงเป็นที่นิยมและวิวัฒนาการตลอดมา ซึ่งจะเห็นได้จากการออกแบบสถาปัตยกรรมสมัยใหม่ในปัจจุบันในลักษณะหน้าจั่ว ความสมมาตร และความได้สัดส่วน

สถาปัตยกรรมแบบปัลลาดีโอมีลักษณะหนา ดูทึบทึม อาคารหลายแห่งในประเทศไทยที่มีสถาปัตยกรรมรูปแบบนี้ ได้แก่ กระทรวงกลาโหม, หน่วยบัญชาการรักษาดินแดน, อาคารศุลกสถาน เป็นต้น 

## ดูเพิ่ม
* สถาปัตยกรรมตะวันตก 
* สถาปัตยกรรมสมัยใหม่ 

## อ้างอิง

## บรรณานุกรม
*Frampton, Kenneth. (2001). *Studies in Tectonic Culture*. MIT Press. ISBN 0-262-56149-2.

## แหล่งข้อมูลอื่น


หมวดหมู่:รูปแบบสถาปัตยกรรม
หมวดหมู่:สถาปัตยกรรมสหราชอาณาจักร
หมวดหมู่:ประวัติศาสตร์สถาปัตยกรรม
อะนะตะนะชิเดะวะอิกิเตะยุเกะไน

**อะนะตะนะชิเดะวะอิกิเตะยุเกะไน** () () เป็นซิงเกิลเปิดตัวของวง เบอร์รีซ์โคโบ CD ซิงเกิล เริ่มจำหน่ายวันที่ 3 มีนาคม พ.ศ. 2547 (ค.ศ. 2004) ในเครื่องหมายการค้า PICCOLO TOWN รหัสสินค้า PKCP-5036 DVD ซิงเกิลวี วางจำหน่ายวันที่ 13 มีนาคม พ.ศ. 2547 (ค.ศ. 2004) รหัสสินค้า PKBP-5016

## รายชื่อเพลง
### CD
# Anata Nashi de wa Ikite Yukenai
# BERRY FIELDS
# Anata Nashi de wa Ikite Yukenai (Instrumental)

### DVD
# Anata Nashi de wa Ikite Yukenai
# Anata Nashi de wa Ikite Yukenai (Dance Shot Version)
# Making of Anata Nashi de wa Ikite Yukenai

## Oricon และ ยอดขาย

** ยอดขายทั้งหมด:** 15,315

หมวดหมู่:เพลงในปี พ.ศ. 2547
หมวดหมู่:ซิงเกิลในปี พ.ศ. 2547
หมวดหมู่:เพลงภาษาญี่ปุ่น
หมวดหมู่:เพลงของเบร์รีซ์โคโบ
ไฟติงโพสวะดะเตะจะไน!

**ไฟทิงโพสวะดะเตะจะไน!** () () เป็นซิงเกิลที่ 2 CD ซิงเกิล เริ่มจำหน่ายวันที่ 28 เดือนเมษายน ค.ศ. 2004 ในเครื่องหมายการค้า PICCOLO TOWN รหัสสินค้า PKCP-5037 DVD ซิงเกิลวี วางจำหน่ายวันที่ 12 เดือนพฤษภาคม 2004 รหัสสินค้า PKBP-5017

หมวดหมู่:ซิงเกิลในปี พ.ศ. 2547
หมวดหมู่:เพลงของเบร์รีซ์โคโบ
วันสิ่งแวดล้อมโลก

**วันสิ่งแวดล้อมโลก** () เป็นวันที่ได้รับการประกาศจากองค์การสหประชาชาติ ตรงกับวันที่ 5 มิถุนายน ของทุกปี สืบเนื่องมาจากโลกของเราเกิดวิกฤตการณ์ด้านสิ่งแวดล้อมอย่างรุนแรง ได้รับการสนับสนุนจากองค์กรพัฒนาเอกชน ธุรกิจ หน่วยงานภาครัฐหลายแห่ง และเป็นตัวแทนของวันเผยแพร่ประชาสัมพันธ์ขององค์การสหประชาชาติเพื่อสนับสนุนการรักษาสิ่งแวดล้อม 

วันสิ่งแวดล้อมโลกจัดขึ้นครั้งแรกในปี ค.ศ. 1974 ซึ่งกลายเป็นเวทีสำคัญในการสร้างการรับรู้เกี่ยวกับปัญหาสิ่งแวดล้อมต่าง ๆ เช่น มลพิษทางทะเล จำนวนประชากรโลกที่มากเกินไป ภาวะโลกร้อน การพัฒนาอย่างยั่งยืน และอาชญากรรมต่อสัตว์ป่า 
วันสิ่งแวดล้อมโลกเป็นเวทีระดับโลกสำหรับการรณรงค์และเผยแพร่ความรู้ด้านสิ่งแวดล้อม มีประเทศเข้าร่วมกว่า 143 ประเทศทุกปี รวมถึง อาร์เจนตินา, ออสเตรเลีย ออสเตรีย, บราซิล, แคนาดา, ชิลี, เดนมาร์ก, ฟินแลนด์, ฝรั่งเศส, เยอรมนี, อินเดีย, อิสราเอล, อิตาลี, ญี่ปุ่น, เม็กซิโก, โปแลนด์, แอฟริกาใต้, และสหรัฐอเมริกา โดยทุกปีจะมีการกำหนดธีมหลัก และเวทีให้ภาคธุรกิจ องค์กรนอกภาครัฐ ชุมชน นักการเมือง และดารา ได้ร่วมกันผลักดันกิจกรรมด้านสิ่งแวดล้อม

## ความเป็นมา
วันสิ่งแวดล้อมโลก ถือกำเนิดขึ้นจาก การประชุมสหประชาชาติเรื่องสิ่งแวดล้อมของมนุษย์ (UN Conference on the Human Environment) ที่จัดขึ้นที่ สตอกโฮล์มว่าด้วยสภาพแวดล้อมของมนุษย์ จัดโดยสหประชาชาติ ระหว่างวันที่ 5-16 มิถุนายน 1972) โดยรัฐบาลของสวีเดนเป็นเจ้าภาพ และมีผู้เข้าร่วมประชุมกว่า 1300 คน จาก 113 ประเทศ รวมถึงมีผู้สังเกตการณ์อีกกว่า 1,500 คน จากหน่วยงานของรัฐ องค์การสหประชาชาติ และสื่อมวลชนแขนงต่าง ๆ ซึ่งจุดประสงค์ ของการประชุมในครั้งนั้นเพื่อมุ่งการหารือเกี่ยวกับการบูรณาการกิจกรรมของมนุษย์และสิ่งแวดล้อมโดยมีสาระสำคัญของการประชุมดังนี้
***ก่อตั้ง**โครงการสิ่งแวดล้อมแห่งสหประชาชาติ (UNEP) โดยมีสำนักงานใหญ่อยู่ที่กรุงไนโรบี ประเทศเคนยา
***เรื่องร้อง**ให้รัฐบาลประเทศต่าง ๆ จัดตั้งหน่วยงานด้านสิ่งแวดล้อมภายในประเทศ
***ประกาศ**ให้วันที่ 5 มิถุนายน ของทุกปีเป็นวันสิ่งแวดล้อมโลก

หนึ่งปีต่อมา เมื่อ ค.ศ. 1973 วันสิ่งแวดล้อมโลกครั้งแรกถูกจัดขึ้นอย่างเป็นทางการ ภายใต้แนวคิด "เพราะโลกมีเพียงใบเดียว" (อังกฤษ: Only One Earth)

นับตั้งแต่นั้นมา วันสิ่งแวดล้อมโลกกลายเป็นเวทีสำคัญระดับโลกในการ:
***สร้างการรับรู้** เกี่ยวกับปัญหาสิ่งแวดล้อมที่หลากหลาย
***รณรงค์** และเผยแพร่ความรู้ด้านสิ่งแวดล้อม
***ผลักดัน** กิจกรรมด้านสิ่งแวดล้อม

## เจ้าภาพ
รายชื่อเจ้าภาพในการจัดงานวันสิ่งแวดล้อมโลกมีดังต่อไปนี้: 

## ดูเพิ่มเติม
* วันต้นไม้แห่งชาติ
* วันคุ้มครองโลก

## อ้างอิง

## แหล่งข้อมูลอื่น
* เว็ปไซต์สิ่งแวดล้อมไทย 

หมวดหมู่:วันสหประชาชาติ
สิ่งแวดล้อมโลก
หมวดหมู่:วันสำคัญในเดือนมิถุนายน
ร็อคแมนเอ็กเซ่ 5

**ร็อคแมนเอ็กเซ่ 5** () หรือ **เมกาแมน แบทเทิลเน็ตเวิร์ค 5** เป็นวิดีโอเกมชุดร็อคแมนเอ็กเซ่ลำดับที่ 5 ผลิตโดยแคปคอม วางจำหน่ายในรูปแบบเกมบอยแอควานซ์

มี 2 เวอร์ชันคือ **ทีม ออฟ บลูส์** (チーム オブ ブルース, Team ProtoMan) วางจำหน่ายเมื่อวันที่ 9 ธันวาคม ค.ศ. 2004 และ **ทีม ออฟ คาร์เนล** (チーム オブ カーネル, Team Colonel) วางจำหน่ายเมื่อวันที่ 24 กุมภาพันธ์ ค.ศ. 2005 ที่วางจำหน่ายในสามเดือนหลัง ต่อมาได้ทำเวอร์ชันใหม่ในรูปแบบของ นินเท็นโด DS ในชื่อ **[[ร็อคแมนเอ็กเซ่ 5DS ทวินลีดเดอร์ส]]** (ロックマンエグゼ5DS ツインリーダーズ) เมื่อวันที่ 21 กรกฎาคม ค.ศ. 2005

## เนื้อเรื่อง
เน็ตโตะและเพื่อนๆ ได้ไปศูนย์วิจัยที่พ่อทำงานเพื่อชมผลงานชิ้นใหม่ แต่ว่าเนบิวล่าได้ลักพาตัวยูอิจิโร่พร้อมชิง PET ของเดคาโอะ, เมลล์, ไยโตะไปด้วย ในเวลาเดียวกันศูนย์วิทยาศาสตร์ได้มีการก่อตั้งทีมเพื่อต่อต้านการรุกรานระบบอินเทอร์เน็ตจากพวกเนนิวล่า ด้วยปฏิบัติการลิเบอร์เรท

## ตัวละคร
### ทีม ออฟ บลูส์
; อิจูอิน เอ็นซัน (伊集院炎山)
: หัวหน้าทีมบลูส์ทำหน้าที่รวบรวมสมาชิกต่างๆเพื่อปลดแอเรียมืดของเนบิวล่า
:; บลูส์ (ブルース)
: เน็ตนาวิของเอนซัน
; เทสล่า แมกเน็กซ์ (テスラ・マグネッツ)
: ลูกสาวของเก๊าส์อดีตสมาชิกกอสเปล ในช่วงแรกต้องการแก้แค้นแทนพ่อของเธอที่ถูกจับกุมภายหลังได้กลับใจและเข้าเป็นสมาชิกทีมบลูส์ในที่สุด
:; แม็กเน็ตแมน (マグネットマン)
:เน็ตนาวิของเก๊าส ปัจจุบันเป็นของเทสึระ
; ชาลี แอร์สตาร์ (チャーリー・エアスター)
:อดีตนักขับเฮลิคอปเตอร์มือหนึ่งในประเทศสหรัฐอเมริกา
:; ไจโรแมน (ジャイロマン)
:เน็ตนาวิของชาลี สามารถแปลงเป็นเฮลิคอปเตอร์
; โรคุซาคุดามะ เนนจิ (六尺玉 燃)
:ช่างทำดอกไม้ไฟไซเบอร์ เป็นคนชอบทำดอกไม้ไฟอย่างมาก
:; นาปาล์มแมน (ナパームマン)
::เน็ตนาวิของเนนจิ
; ไรกะ (ライカ)
: เจ้าหน้าที่ทหารของกองทัพในประเทศชาโร มีอายุมากกว่าเน็ตโตะ 1 ปี เป็นคนที่เข้าร่วมทีมจากคำแนะนำของเอ็นซัน
:; เซิร์ซแมน (サーチマン)
::เน็ตนาวิของไรกะ
; จัสมิน (ジャスミン)
: นักเวชศาสตร์หญิงจากประเทศโจยน่า เข้ามาในประเทศนิฮงเพื่อตามหาพืชสมุนไพรไปรักษาปู่ที่กำลังป่วยอยู่ มีนิสัยร่าเริง
:; เมดี้ (メディ)
::เน็ตนาวิของจัสมิน มีความสามารถในการรักษา

### ทีม ออฟ คาร์เนล
; บาเรล (バレル)
:; คาร์เนล (カーネル)
; ปรินเซส ไพรด์ (プリンセス・プライド)
:; ไนท์แมน (ナイトマン)
; ดาร์ค มิยาบิ (ダーク・ミヤビ)
:; ชาโดว์แมน (シャドーマン)
; ดิงโก้ (ディンゴ)
:; โทมาฮอว์กแมน (トマホークマン)
; ฮิงุเระ ยามิทาโร่ (日暮 闇太郎)
:; นัมเบอร์แมน (ナンバーマン)
; มิโดริคาวะ เคโระ (緑川ケロ)
:; โทดแมน (トードマン)

### ตัวละครอื่นๆ
;ฮิคาริ ทาดาชิ (光正)
:ปู่ของเน็ตโตะ
;เกา (ガウ)
:สุนัขของทาดาชิ
;ฟุตแมน (フットマン)
:เน็ตนาวิตัวที่ 4 ของเมจิน มีต้นแบบมาจากนักกีฬาอเมริกันฟุตบอล
;สวอลโลแมน (スワローマン)
:เน็ตนาวิสีน้ำเงินมีปีกติดอยู่ที่หลัง

### เนบิวล่า
; บลิซซาร์คแมน (ブリザードマン)
; เชคแมน (シェードマン)
; คลาวด์แมน (クラウドマン)
; ดาร์คร็อคแมน (ダークロックマン)
; คอสโมแมน (コスモマン)
; ดาร์คบลูส์ (ダークブルース) / คาร์คคาเนล (ダークカーネル)
; เนบิวล่าเกรย์ (ネビュラグレイ)

## โซลยูนิสัน
### ทีมออฟบลูส์
; แม็กเน็ตโซล (マグネットソウル)
; ไจโรโซล (ジャイロソウル)
; นาปาล์มโซล (ナパームソウル)
; เซิร์ซโซล (サーチソウル)
; บลูส์โซล (ブルースウル)
### ทีมออฟคาร์เนล
; ไนท์โซล (ナイトソウル)
; ชาโดว์โซล (シャドーソウル)
; โทมาฮอว์กโซล (トマホークソウル)
; นัมเบอร์โซล (ナンバーソウル)
; โทดโซล (トードソウル)
; คาร์เนลโซล (カーネルソウル)

## ลิเบอร์เรทมิซชั่น

## แหล่งข้อมูลอื่น

5
หมวดหมู่:เกมสำหรับเกมบอยแอ็ดวานซ์
หมวดหมู่:เกมสำหรับนินเท็นโดดีเอส
โลกยามเช้า

**โลกยามเช้า** เป็นรายการโทรทัศน์ ที่นำเสนอข่าวต่างประเทศ และสาระความรู้จากทั่วโลก ในลักษณะผสมผสานเชื่อมโยงกับสังคมไทย ผลิตโดยทีมครอบครัวข่าว 3 ร่วมกับ บริษัท บีอีซี-เทโร เอ็นเทอร์เทนเมนท์ จำกัด (มหาชน) ออกอากาศทุกวันจันทร์–วันศุกร์ เวลา 04.05–04.30 น. ทางช่อง 3 เอชดี ช่อง 3 เอสดี และ วิทยุครอบครัวข่าว และตั้งแต่วันจันทร์ที่ 3 ธันวาคม พ.ศ. 2555 รวมเป็นช่วงหนึ่งของรายการครอบครัวข่าวเช้า สำหรับวันจันทร์ - ศุกร์ สำหรับรายการในทุกวันเสาร์-วันอาทิตย์ ซึ่งออกอากาศเวลา 05.10–05.35 น. ใช้ชื่อว่า *โลกยามเช้าสุดสัปดาห์* ซึ่งนำรายงานวิเคราะห์หรือการสัมภาษณ์บุคคล ที่เผยแพร่โดยสำนักข่าวต่างประเทศ มานำเสนอด้วยการบรรยายเป็นภาษาไทย

ทั้งนี้ ชื่อรายการ *โลกยามเช้า* มาจากชื่ออดีตรายการวิทยุในช่วงเช้าของสมเกียรติ อ่อนวิมล โดยเมื่อร่วมกับ บมจ.บีอีซี-เทโรฯ ผลิตเป็นรายการโทรทัศน์ สมเกียรติจึงเป็นพิธีกรด้วยตนเองในระยะแรก ก่อนจะมอบหมายให้แคลร์ ปัจฉิมานนท์ เป็นผู้ดำเนินรายการแทน

จนกระทั่งต่อมา มีการเปลี่ยนแปลงรูปแบบรายการอีก ทีมผู้ดำเนินรายการจึงเปลี่ยนเป็นชุดใหม่ด้วย ปี 2562 ทางช่อง 3 เอชดี ได้มีการปรับเนื้อหารายการ โดยมีเนื้อหารายงานจากสำนักข่าวต่างประเทศที่ทั่วโลก ทั้งประเด็น การเมือง เศรษฐกิจ สังคม เทคโนโนโลยี รวมถึงแง่มุมวัฒนธรรม ความบันเทิง ช่วงแรกคือ ข่าวต่างประเทศประจำวัน การคาดการณ์และการวิเคราะห์ ข่าวที่มีผลกระทบต่อสังคมโลกโดยเลือกเฉพาะทีมีความเชื่อมโยงต่อสถานการณ์ในไทย ช่วงอื่นเช่น "Morning Tech" นำเสนอข่าวเทคโนโลยีกับเทรนด์ความรู้ยอดนิยมจากทั่วโลก ข่าวสารในแวดวงเทคโลโลยี นวัตกรรมและแอปพลิเคชัน นอกจากนี้ยังมีช่วง "โลกบันเทิงยามเช้า"เสนอข่าวคนดังในวงการบันเทิงฮอลลีวูดและเอเชีย ทั้งผลงานเพลงและภาพยนตร์  ตลอดจนการให้คะแนนของนักวิจารณ์ ดำเนินรายการโดย ศมจรรย์ จรุงวัฒน์

โลกยามเช้า ยุติรายการในวันที่ 31 มีนาคม 2563 อันเนื่องมาจากการปรับผังรายการ หลังจากการสิ้นสุดของช่อง 3 อนาล็อก รวมระยะเวลาออกอากาศ 16 ปี

ปัจจุบัน รายการ **โลกยามเช้า** กลับมาเป็นรูปแบบรายการวิทยุอีกครั้ง โดยออกอากาศทางสถานีวิทยุเอ็มคอตเรดิโอ FM.96.5 MHz. คลื่นความคิด และ ยูทูป Thinkingradio ของ อสมท. ทุกวันจันทร์-ศุกร์ เวลา 05.00-06.00 น. ดำเนินรายการโดย สมเกียรติ อ่อนวิมล

## ผู้ดำเนินรายการ
* **โลกยามเช้า**
** ศมจรรย์ จรุงวัฒน์
* **โลกยามเช้า ช่วง โลกเราเช้านี้**
**ทัดชา แซ่ตั้น
***โลกยามเช้า ช่วง Morning Tech**
**ศุภชัย ศรเพลิง
* **โลกยามเช้าสุดสัปดาห์**
** แคลร์ ปัจฉิมานนท์

### อดีตผู้ดำเนินรายการ
* สุผจญ กลิ่นสุวรรณ
* สมเกียรติ อ่อนวิมล
* ชิบ จิตนิยม
* บารมี นวนพรัตน์สกุล
* ขวัญชนก เจริญพะกุไพศาล
* อรชุน รินทรวิฑูรย์
* นวนันท์ บำรุงพฤกษ์
* ณัชชานันท์ พีระณรงค์
* กานท์กลอน รักธรรม (ศึกษาต่อต่างประเทศ)
* อกนิษฐ์ วิเชียรเจริญ

## อ้างอิง

## แหล่งข้อมูลอื่น
* ราการโลกยามเช้า  จากเว็บไซต์โลกยามเช้า.com 

หมวดหมู่:ครอบครัวข่าว 3
หมวดหมู่:รายการโทรทัศน์โดยบีอีซี-เทโร เอ็นเตอร์เทนเม้นท์

หมวดหมู่:รายการภาคเช้าในประเทศไทย
มูท เดวิด โรแลนด์

**Mouthe Bioum David Roland** (18 กรกฎาคม พ.ศ. 2532-)                               

## ทำประตูในนามทีมชาติ

## อ้างอิง

หมวดหมู่:นักฟุตบอลชาวแคเมอรูน
เดอะคลาสสิคัลคอนสไปเรซี

**เดอะคลาสสิคัลคอนสไปเรซี** () ของ เอพิกา ที่เป็นแผ่นบันทึกการแสดงสดในรูปแบบซีดีแผ่นคู่ของวง Symphonic Metal จากฮอลแลนด์ ไต่ชึ้นชาร์ตเพลงในบ้านเกิดสูงถึงอันดับที่ 23 และอยู่อันดับที่ 100 น เบลเยี่ยม

อัลบั้มนี้จะถูกวางขายในวันที่ 19 พฤษภาคมนี้ที่อเมริกา ผ่านทาง Nuclear Blast Records ซึ่งเป็นคอนเสิร์ตที่บันทึกมาจากงาน Miskolc International Opera Festival ที่ประเทศฮังการี เมื่อวันที่ 14 มิถุนายน ปี 2008 ซึ่งใช้วงออเครสต้าถึง 40 ชีวิต และวงประสานเสียงอีกกว่า 30 คน ร่วมแสดงอยู่ด้วย และเป็นครั้งแรกที่ทางวงนำเพลงจาก ซิงเกิล และอัลบั้ม The Score มาเล่นสด

หมวดหมู่:อัลบั้มเพลงในปี พ.ศ. 2552
หมวดหมู่:อัลบั้มเพลงของเอพิกา
โมนีกา เบลลุชชี

**โมนีกา อันนา มารีอา เบลลุชชี** () เกิดเมื่อวันที่ 30 กันยายน ค.ศ. 1964 เป็นนักแสดงและนางแบบชาวอิตาลี

โมนีกา เบลลุชชี เกิดที่เมืองซิตตาดีกัสเตลโล แคว้นอุมเบรีย ทางตอนกลางของอิตาลี เริ่มทำงานเป็นนางแบบตั้งแต่อายุ 16 ปี ขณะกำลังเรียนวิชากฎหมายที่มหาวิทยาลัยเปรูจา  เธอเริ่มมีชื่อเสียงในแวดวงนางแบบตั้งแต่ ค.ศ. 1989 หลังจากย้ายไปอยู่ที่เมืองมิลาน เป็นนางแบบในสังกัดอีลิท โมเดล และมีชื่อเสียงในปารีสและนิวยอร์ก

โมนีกา เบลลุชชี เริ่มมีผลงานแสดงภาพยนตร์ตั้งแต่ปี ค.ศ. 1992 แสดงประกอบเป็นเจ้าสาวของแดรกคิวลา ในภาพยนตร์เรื่อง *Bram Stoker's Dracula* กำกับโดยฟรานซิส ฟอร์ด คอปโปลา  เริ่มมีชื่อเสียงเป็นที่รู้จักจากบทนำในภาพยนตร์ *Malèna* (มาเลน่า ผู้หญิงสะกดโลก) กำกับโดยจูเซปเป ทอร์นาทอเร   และบทบาทที่เป็นที่จดจำ คือบทเพอร์ซิโฟเน ใน *[[เดอะ เมทริกซ์ รีโหลดเดด]]* และ *[[เดอะ เมทริกซ์ เรฟโวลูชั่นส์]]* กำกับโดยพี่น้องวาชอฟสกี  และบทแมรี แมกดาลีน ใน *[[เดอะ แพสชั่น ออฟ เดอะ ไครสต์]]* กำกับโดยเมล กิบสัน

ในปี 2015 โมนีกา เบลลุชชีได้รับเลือกให้แสดงใน *[[องค์กรลับดับพยัคฆ์ร้าย]]* ภาพยนตร์ในชุดเจมส์ บอนด์ ลำดับที่ 24 โดยเธอจะเป็นสาวบอนด์ที่มีอายุมากที่สุด

## อ้างอิง

## แหล่งข้อมูลอื่น

* 
* ชีวประวัติ Monica Bellucci ที่ Fashion Model Directory

หมวดหมู่:นักแสดงอิตาลี
หมวดหมู่:นางแบบอิตาลี
หมวดหมู่:บุคคลจากแคว้นอุมเบรีย
ฮิปโปแคมปัส (แก้ความกำกวม)

**ฮิปโปแคมปัส** () อาจหมายถึง
* ฮิปโปแคมปัส ส่วนหนึ่งของสมองซึ่งมีหน้าที่สำคัญเกี่ยวกับการสร้างความจำใหม่ นักกายวิภาคศาสตร์สมัยก่อนตั้งชื่อนี้เพราะโครงสร้างคล้ายตัวฮิปโปแคมปัสที่มีหางม้วนในเทพปกรณัมกรีก
* ฮิปโปแคมปัส (เทพปกรณัมกรีก) (; ) ม้าทะเลในเทพปกรณัม
* ชื่อสกุลของม้าน้ำ

__DISAMBIG__
โฮปเวลล์

**โฮปเวลล์** อาจหมายถึง
* โครงการโฮปเวลล์ - โครงการรถไฟฟ้าในกรุงเทพมหานคร ที่ได้ยกเลิกก่อนการก่อสร้างแล้วเสร็จ
* โฮปเวลล์ (รัฐนิวเจอร์ซีย์) เมืองในสหรัฐอเมริกา
จูเซปเป ทอร์นาทอเร

**จูเซปเป ทอร์นาทอเร** () ผู้กำกับภาพยนตร์ นักเขียนบท และผู้อำนวยการสร้างภาพยนตร์ชาวอิตาลี

จูเซปเป ทอร์นาทอเร เกิดที่เมืองบาเกอร์เรีย ใกล้เมืองปาแลร์โม ซิซิลี อิตาลี เริ่มสนใจวงการแสดงและการสร้างภาพยนตร์ตั้งแต่อายุ 16 ปี โดยเริ่มจากการเป็นช่างภาพ และสร้างภาพยนตร์สารคดีเรื่องแรก ชื่อ *Le minoranze etniche in Sicilia* (Ethnical minorities in Sicily) ได้รับรางวัลจากการประกวดในเทศกาลภาพยนตร์    กำกับภาพยนตร์เรื่องยาวเรื่องแรก *Il Camorrista* ในปี ค.ศ. 1985

ผลงานที่สร้างชื่อให้จูเซปเป ทอร์นาทอเร คือภาพยนตร์เรื่องที่สอง  *[[Nuovo Cinema Paradiso]]* (1989)  ได้รับรางวัล Special Jury Prize ในงานเทศกาลภาพยนตร์เมืองคานส์ และรางวัลภาพยนตร์ภาษาต่างประเทศยอดเยี่ยม รางวัลออสการ์  

จากนั้น ภาพยนตร์ *[[L'Uomo delle stelle]]* (The Star Maker) ได้รับการเสนอชื่อเข้าชิงรางวัลออสการ์ สาขาภาพยนตร์ภาษาต่างประเทศ ประจำปี 1995 ตามด้วย *[[The Legend of 1900]]* (1998) และ *[[Malèna]]* (2000) ก็ได้รับความนิยม

## แหล่งข้อมูลอื่น
*

หมวดหมู่:ผู้กำกับภาพยนตร์ชาวอิตาลี
หมวดหมู่:ผู้อำนวยการสร้างภาพยนตร์ชาวอิตาลี
หมวดหมู่:บุคคลจากแคว้นซิซิลี
เรื่องเล่าเสาร์–อาทิตย์

**เรื่องเล่าเสาร์–อาทิตย์** เป็นรายการโทรทัศน์ไทยประเภทเล่าข่าวในวันเสาร์–อาทิตย์ ออกอากาศครั้งแรกเมื่อวันที่ 2 ตุลาคม พ.ศ. 2547 โดยมีรูปแบบเป็นการออกอากาศในช่วงเช้าของวันหยุด ก่อนที่ตั้งแต่วันที่ 6 มกราคม พ.ศ. 2550 จะปรับรูปแบบให้มีรูปแบบเดียวกับเรื่องเล่าเช้านี้ คือมี สรยุทธ สุทัศนะจินดา เป็นผู้ประกาศข่าวหลัก ร่วมกับผู้ประกาศข่าวที่ไม่ได้อ่านข่าวในรายการเรื่องเล่าเช้านี้ และย้ายไปออกอากาศในช่วงสายหรือช่วงเที่ยงของวันแทน ปัจจุบันสรยุทธดำเนินรายการคู่กับปรินดา คุ้มธรรมพินิจ (วันเสาร์) และอริสรา กำธรเจริญ (วันอาทิตย์) ผลิตโดยทีมครอบครัวข่าว 3 ร่วมกับบริษัท ชัดถ้อยชัดคำ จำกัด ของสรยุทธ ออกอากาศทุกวันเสาร์–อาทิตย์ เวลา 10:15–12:15 น. ทางช่อง 3 เอชดี รวมทั้งเผยแพร่ผ่านทางช่องทางสื่อสังคมของเรื่องเล่าเช้านี้

## รูปแบบรายการ

### รูปแบบที่ 1 (พ.ศ. 2547 - 2549)
เรื่องเล่าเสาร์–อาทิตย์ เดิมเป็นรายการภาคเช้าที่ บีอีซี-เทโร เอ็นเตอร์เทนเม้นท์ โดยบางกอกการละคอนผลิตขึ้น เพื่อให้ผู้ชมได้รับชมข่าวสารในช่วงเช้าของวันหยุด ออกอากาศตั้งแต่เวลา 07:00 น. เป็นต้นไป ดำเนินรายการโดย กฤษณะ ละไล (สกุลเดิม: ชัยรัตน์), อรอุมา เกษตรพืชผล และแอนดรูว์ บิ๊กส์ โดยออกอากาศครั้งแรกเมื่อวันที่ 2 ตุลาคม พ.ศ. 2547 และออกอากาศในรูปแบบนี้ครั้งสุดท้ายเมื่อวันที่ 31 ธันวาคม พ.ศ. 2549 หลังจากนั้น ช่อง 3 ได้ปรับรูปแบบรายการเรื่องเล่าเสาร์–อาทิตย์ ให้มีรูปแบบเดียวกับเรื่องเล่าเช้านี้ โดยนำสรยุทธมาจัดรายการเป็นแกนหลักตั้งแต่ปี พ.ศ. 2550 และย้ายไปออกอากาศในช่วงสายค่อนไปทางกลางวัน ส่วนเรื่องเล่าเสาร์–อาทิตย์ รูปแบบเดิม ได้ปรับเปลี่ยนเป็น "ก๊วนข่าวเช้าวันหยุด", "คิดเช่นเห็นต่าง" และ "ข่าวเช้าวันหยุด" ตามลำดับ

### รูปแบบที่ 2 (พ.ศ. 2550 - ปัจจุบัน)
ในปี พ.ศ. 2550 ช่อง 3 และบีอีซี-เทโร ได้ปรับเปลี่ยนรูปแบบรายการเรื่องเล่าเสาร์–อาทิตย์ ให้มีรูปแบบเดียวกับเรื่องเล่าเช้านี้ แต่ปรับเป็นการจัดรายการคู่กันระหว่างสรยุทธ สุทัศนะจินดา ผู้ประกาศข่าวหลักจากรายการเรื่องเล่าเช้านี้ ร่วมกับผู้ประกาศข่าวอีก 1 คน เพื่อเว้นให้ผู้ประกาศข่าวหญิงจากเรื่องเล่าเช้านี้ได้พักผ่อน เช่น สู่ขวัญ บูลกุล, ภาษิต อภิญญาวาท, กฤติกา ขอไพบูลย์ เป็นต้น (โดยจะมีเพียงบางครั้งที่ผู้ประกาศข่าวหญิงจากรายการเรื่องเล่าเช้านี้มาจัดรายการคู่กับสรยุทธในเรื่องเล่าเสาร์–อาทิตย์) ทำให้บริษัท ไร่ส้ม จำกัด และบริษัท ชัดถ้อยชัดคำ จำกัด ของสรยุทธ เข้ามามีบทบาทในการร่วมผลิตรายการนี้ด้วยเช่นกัน นอกจากนี้ยังปรับเปลี่ยนเวลาออกอากาศเป็นช่วงสายค่อนไปทางกลางวัน โดยรูปแบบใหม่นี้เริ่มออกอากาศครั้งแรกเมื่อวันที่ 6 มกราคม พ.ศ. 2550

ภายหลังจากสรยุทธกลับมาจัดรายการอีกครั้งหลังได้รับการพักโทษและได้รับพระราชทานอภัยโทษในปี พ.ศ. 2564 ทำให้รายการข่าวช่อง 3 ทั้งหมดมีเรตติ้งโดยรวมเพิ่มขึ้น รวมถึงทำให้มีอัตราขายโฆษณาในรายการเหล่านี้มากขึ้น มีรายการข่าวบางรายการที่ขายโฆษณาได้เต็มรายการ ช่อง 3 จึงเพิ่มเวลารายการข่าวอีกครั้งในช่วงเดือนเมษายน พ.ศ. 2565 ในรายการข่าวที่ออกอากาศในวันเสาร์–อาทิตย์ ซึ่งเรื่องเล่าเสาร์–อาทิตย์ ของสรยุทธ ก็ได้เวลาออกอากาศเพิ่มขึ้นเช่นกันที่ 10-15 นาที

## พิธีกร

## ดูเพิ่ม

* เรื่องเล่าเช้านี้
* สรยุทธ สุทัศนะจินดา
* ครอบครัวข่าว 3
* ช่อง 3 เอชดี
* ชัดถ้อยชัดคำ
* ไร่ส้ม
* เทโร เอ็นเตอร์เทนเม้นท์

## อ้างอิง

หมวดหมู่:เรื่องเล่าเช้านี้
หมวดหมู่:ครอบครัวข่าว 3
หมวดหมู่:รายการโทรทัศน์โดยบีอีซี-เทโร เอ็นเตอร์เทนเม้นท์
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2547
หมวดหมู่:รายการข่าวไทยในคริสต์ทศวรรษ 2000
หมวดหมู่:รายการข่าวไทยในคริสต์ทศวรรษ 2010
หมวดหมู่:รายการข่าวไทยในคริสต์ทศวรรษ 2020
ฮิปโปแคมปัส

**ฮิปโปแคมปัส** () เป็นส่วนประกอบที่สำคัญของสมองของมนุษย์และสัตว์เลี้ยงลูกด้วยนมอื่น ๆ ฮิปโปแคมปัสเป็นส่วนหนึ่งของระบบลิมบิก (limbic system) ซึ่งมีบทบาทสำคัญในการสร้างความทรงจำระยะยาวและการกำหนดทิศทางในที่ว่าง โครงสร้างนี้มีลักษณะเป็นคู่อยู่ด้านข้างซ้ายและขวาของสมองเหมือนกับซีรีบรัล คอร์เท็กซ์ ในมนุษย์และไพรเมตชนิดอื่น ๆ ฮิปโปแคมปัสวางตัวในสมองกลีบขมับส่วนใกล้กลาง (medial temporal lobe) ของสมองภายใต้พื้นผิวเปลือกคอร์เท็กซ์ รูปร่างของฮิปโปแคมปัสมีลักษณะโค้งจนนักกายวิภาคศาสตร์ในยุคแรกเปรียบเทียบว่าเหมือนกับเขาของแกะ () หรือเหมือนม้าน้ำ ดังจะเห็นจากชื่อ *ฮิปโปแคมปัส* มาจากภาษากรีกของคำว่าม้าน้ำ (กรีก: ιππος, *hippos* = ม้า, καμπος, *kampos* = ปีศาจทะเล)

ในผู้ป่วยโรคอัลไซเมอร์ ฮิปโปแคมปัสนับเป็นหนึ่งในบริเวณของสมองที่ถูกทำลาย ทำให้มีปัญหาด้านความจำและการกำหนดทิศทางในระยะแรกของโรค นอกจากนี้ฮิปโปแคมปัสอาจถูกทำลายได้จากภาวะเลือดมีออกซิเจนน้อย (hypoxia), สมองอักเสบ (encephalitis), หรือภาวะชักของสมองกลีบขมับส่วนใกล้กลาง (medial temporal lobe epilepsy) ผู้ป่วยที่ฮิปโปแคมปัสถูกทำลายอย่างรุนแรงจะมีอาการสูญเสียความจำ

## ดู
* รอยนูนรอบฮิปโปแคมปัส

## แหล่งข้อมูลอื่น
### วารสาร
* ''Hippocampus''  (Wiley)

### หนังสือ
* 

* 

* 

* 

* 

## แหล่งข้อมูลอื่น
* BrainMaps at UCDavis hippocampus
* Diagram of network 
* Diagram of a Hippocampal Brain Slice
* Hippocampus - Cell Centered Database
* Temporal-lobe.com An interactive diagram of the rat parahippocampal-hippocampal region 
* NIF Search - Hippocampus  via the Neuroscience Information Framework

หมวดหมู่:ระบบลิมบิก
หมวดหมู่:สมองใหญ่
โมฆียะ

คำสำคัญ **"โมฆียะ"** เป็นคำวิเศษณ์มีความหมายว่า อันอาจเป็นโมฆะได้, เช่น สัญญาเป็นโมฆียะ; สามารถหมายถึง

* โมฆียกรรม - นิติกรรมที่เป็นโมฆียะ
* โมฆียสัญญา - สัญญาที่เป็นโมฆียะ
ยิบรอลตาร์ (แก้ความกำกวม)

คำสำคัญ **"Gibraltar"** สามารถหมายถึง

* ยิบรอลตาร์ - ดินแดนอาณานิคมโพ้นทะเลของสหราชอาณาจักร ตั้งอยู่ใกล้กับจุดใต้สุดของคาบสมุทรไอบีเรีย ในบริเวณช่องแคบยิบรอลตาร์
* ช่องแคบยิบรอลตาร์ - ช่องแคบที่เชื่อมต่อมหาสมุทรแอตแลนติกกับทะเลเมดิเตอร์เรเนียน และแบ่งแยกประเทศสเปนจากประเทศโมร็อกโก

]
การเบียดเบียน

[280px|thumb|คริสต์ศาสนิกชนสตรีถูกสังหารขณะที่[จักรพรรดิเนโรชายพระเนตรมาดู]]

**การเบียดเบียน** หรือ **การบีฑา** หรือ **การประหัตประหาร** () เป็นการจงใจไล่ทำร้ายหรือไล่สังหารบุคคลคนเดียวหรือกลุ่มชนอย่างเป็นระบบ ชนิดของ “การเบียดเบียน” ก็ได้แก่การเบียดเบียนศาสนา การเบียดเบียนชาติพันธุ์ และการเบียดเบียนทางการเมือง บางลักษณะที่กล่าวก็ซ้ำซ้อนกัน

การเบียดเบียนศาสนาที่เป็นที่รู้จักกันดีก็ได้แก่การเบียดเบียนคริสต์ศาสนิกชนในจักรวรรดิโรมัน ที่เกิดขึ้นตั้งแต่กลางคริสต์ศตวรรษที่ 1 ในสมัยของจักรพรรดิเนโรมาจนถึงต้นคริสต์ศตวรรษที่ 4 โดยเฉพาะในรัชสมัยของจักรพรรดิไดโอคลีเชียน การเบียดเบียนในจักรวรรดิโรมันมาลดน้อยลงเมื่อจักรพรรดิคอนสแตนตินที่ 1 ทรงประกาศให้ศาสนาคริสต์เป็นศาสนาประจำชาติจักรวรรดิโรมัน แต่การเบียดเบียนคริสต์ศาสนิกชนก็มิได้หยุดยั้งลงและยังคงดำเนินต่อมาด้วยเหตุผลที่ต่าง ๆ ไปจากในช่วงศาสนาคริสต์ยุคแรก เช่นการเบียดเบียนที่เกิดขึ้นในฝรั่งเศสระหว่างโรมันคาทอลิกและอูเกอโนต์ซึ่งเป็นโปรแตสแตนต์ชาวฝรั่งเศส

การเบียดเบียนบางครั้งก็อาจจะมาจากความเชื่องมงาย (superstition) เช่น การเบียดเบียนผู้มีภาวะผิวเผือก (Persecution of albinism) ทางตะวันออกของแอฟริกาเพราะความเชื่อที่ว่าคนเผือกเป็นผู้มีอำนาจเวทมนตร์พิเศษ

## อ้างอิง

## ดูเพิ่ม
* การสังหารหมู่วันเซนต์บาโทโลมิว
* อาชญากรรมต่อมนุษยชาติ
* โพกรม

หมวดหมู่:การเมืองเรื่องชาติพันธุ์
หมวดหมู่:การละเมิดสิทธิมนุษยชน
หมวดหมู่:การเบียดเบียน
สงครามครูเสดครั้งที่ 9

**สงครามครูเสดครั้งที่ 9** () เป็นหนึ่งในสงครามครูเสดและเป็นสงครามครูเสดครั้งสุดท้าย ที่เกิดขึ้นระหว่างปี ค.ศ. 1271 – ค.ศ. 1272 เป็นสงครามที่ต่อสู้กันในตะวันออกใกล้ระหว่างฝ่ายผู้นับถือคริสต์ศาสนาและฝ่ายผู้นับถือศาสนาอิสลาม ในสงครามครั้งนี้ฝ่ายมุสลิมเป็นฝ่ายที่ได้รับชัยชนะ ที่เป็นผลทำให้สงครามครูเสดยุติลงในที่สุดและอาณาจักรครูเสดต่างๆ ในบริเวณลว้านก็สลายตัวไป

ทางฝ่ายคริสเตียนมีกำลังคนทั้งสิ้นประมาณ 60,000 คน โดยมีผู้นำที่รวมทั้ง สมเด็จพระเจ้าชาร์ลส์ที่ 1 แห่งเนเปิลส์, สมเด็จพระเจ้าฮิวจ์ที่ 3 แห่งไซปรัส, เจ้าชายเอ็ดเวิร์ดแห่งอังกฤษ, โบฮีมอนด์ที่ 6 แห่งอันติโอค, อบาคา ข่านแห่งมองโกล และ สมเด็จพระเจ้าชาร์ลส์ที่ 2 แห่งอาร์มีเนีย

ทางฝ่ายมุสลิมมีกำลังคนที่ไม่ทราบจำนวน โดยมีไบบาร์สเป็นผู้นำ

สงครามครูเสดครั้งที่ 9 บางครั้งก็รวมกับสงครามครูเสดครั้งที่ 8 ถือกันว่าเป็นสงครามครูเสดครั้งสุดท้าย และเป็นสงครามใหญ่สงครามสุดท้ายของยุคกลางในการที่ฝ่ายคริสเตียนพยายามยึดครองดินแดนศักดิ์สิทธิ์

เมื่อพระเจ้าหลุยส์ที่ 9 แห่งฝรั่งเศสไม่ทรงสามารถยึดตูนิสได้ในสงครามครูเสดครั้งที่ 8 เจ้าชายเอ็ดเวิร์ดแห่งอังกฤษก็เสด็จไปเอเคอร์ เพื่อเข้าร่วมในสงครามครูเสดครั้งที่ 9 แต่เป็นสงครามที่ทางฝ่ายคริสเตียนพ่ายแพ้ ซึ่งส่วนหนึ่งอาจจะเป็นเพราะพลังใจในการที่จะดำเนินการสงครามเหือดหายไป และเพราะอำนาจของมามลุค ในอียิปต์ขยายตัวมากขึ้น นอกจากนั้นผลของสงครามก็นำมาซึ่งการล่มสลายของที่มั่นต่างๆ ริมฝั่งทะเลเมดิเตอเรเนียนไปด้วยในขณะเดียวกัน

## อ้างอิง

## ดูเพิ่ม
* สงครามครูเสด 

หมวดหมู่:ประวัติศาสตร์ยุโรป
หมวดหมู่:สงครามเกี่ยวข้องกับอังกฤษ
*
โพกรม

[280px|thumb|[การจลาจลเฮ็พ-เฮ็พ (Hep-Hep riots) ในปี ค.ศ. 1819 ทางด้านซ้ายชาวนาสตรีสองคนโจมตีชายชาวยิวด้วยคราดและไม้กวาด ทางด้านขวาชายใส่แว่นตามีหางใส่เสื้อกั๊กหกกระดุมผู้อาจจะเป็นเภสัชกรหรือครู ถูกบีบคอและกำลังจะถูกตีหัว ภาพพิมพ์กัดกรดโดยโยฮันน์ มิเคิล โวลทซ์]]
**โพกรม** หรือ **การจลาจลโพกรม** () เป็นลักษณะหนึ่งของการก่อความไม่สงบหรือการจลาจลในการต่อต้านกลุ่มคนกลุ่มใดกลุ่มหนึ่งที่อาจจะมีลักษณะร่วมกันทางชาติพันธุ์, ศาสนา, เชื้อชาติ หรืออื่น ๆ ที่อาจจะออกมาในรูปของการเข่นฆ่า หรือการทำลายทรัพย์สินบ้านเรือน, ธุรกิจ หรือศาสนสถานที่อาจจะเกิดขึ้นโดยมีการวางแผนล่วงหน้าหรือไม่มีก็ได้ คำนี้เดิมใช้ในการสร้างความเสียหายและทำร้ายชาวยิว แต่ในภาษาอังกฤษ “โพกรม” ไม่จำกัดเพียงการสร้างความเสียหายและทำร้ายเฉพาะแต่ชาวยิวเท่านั้นแต่ยังรวมถึงกลุ่มอื่น ๆ ที่กล่าวข้างต้น

ที่มาของคำว่า “โพกรม” ในภาษาอังกฤษ “Pogrom” () มาจากคำกิริยา “громить” ที่แปลว่าทำลาย, ก่อความวุ่นวาย, การทำลายอย่างรุนแรง ยูริ อาฟเนริบรรยาย “โพกรม” ว่าเป็น “การจลาจลโดยประชาชนผู้ถืออาวุธที่มัวเมาไปด้วยความเกลียดชังต่อผู้ที่ช่วยเหลือตนเองไม่ได้ขณะที่ตำรวจและทหารยืนดูอยู่โดยไม่เข้าเกี่ยวข้อง”

## อ้างอิง

## ดูเพิ่ม
* ลัทธิความเป็นอคติต่อชาวยิว 
* การล้างชาติโดยนาซี 
* การไล่ทำร้ายและสังหาร
* การจลาจล

หมวดหมู่:ความเชื่อ
หมวดหมู่:ชาวยิว
หมวดหมู่:การเมืองเรื่องชาติพันธุ์
หมวดหมู่:การละเมิดสิทธิมนุษยชน
หมวดหมู่:คำและวลีภาษารัสเซีย
สังกัสสะ

**สังกัสสะ** () คือเมืองโบราณในสมัยพุทธกาล มีความสำคัญในฐานะเป็นเมืองที่เสด็จลงจากดาวดึงส์เทวโลกของพระสัมมาสัมพุทธเจ้า หลังจากที่พระองค์เสด็จไปทรงจำพรรษาที่ 7 หลังการตรัสรู้ ณ ดาวดึงส์ เพื่อทรงแสดงพระอภิธรรมปิฎกโปรดพุทธมารดา ปัจจุบันสังกัสสะตั้งอยู่ที่หมู่บ้านสังกิสสะ บะสันตะปุระ (Sankissa Basantapura) ในจังหวัดฟารุกาหบาท (Farrukhabad) รัฐอุตตรประเทศ ประเทศอินเดีย เมืองแห่งนี้ไม่ค่อยมีผู้แสวงบุญไปจาริกเท่าใดนัก เนื่องจากการเดินทางไปยังหมู่บ้านแห่งนี้ในปัจจุบันเป็นไปด้วยความยากลำบาก

## ความสำคัญ
left|170px|thumb|พระพุทธเจ้าทรงสอนเหล่าศิษย์ที่สังกัสสะ
นอกจากเมืองแห่งนี้จะเป็นสถานที่เสด็จลงจากดาวดึงส์เทวโลกของพระสัมมาสัมพุทธเจ้าแล้ว บริเวณที่ใกล้กับสังกัสสะนั้นคือที่ตั้งของเมืองกโนช์ หรือกเนาช์ ซึ่งมีชื่อในภาษาบาลีว่า "กณฺณกุช" และในภาษาสันสกฤตว่า "กานฺยกุพฺช" โดยเมืองกโนช์มีความสำคัญในหลังพุทธกาล คือในช่วงพุทธศตวรรษที่ 12 เมืองนี้ได้เป็นเมืองหลวงของพระเจ้าหรรษวรรธนะ (Haravardhana) ผู้ทรงเป็นพุทธศาสนูปถัมภกที่ยิ่งใหญ่พระองค์หนึ่งในประวัติศาสตร์พระพุทธศาสนา และเมืองกโนช์ได้เป็นที่มั่นสำคัญยิ่งแห่งหนึ่งของพระพุทธศาสนาในยุคนั้น โดยเมื่อหลวงจีนถังซำจั๋งได้มาเยี่ยมเมืองแห่งนี้ ท่านได้บันทึกไว้ว่ามีวัดกว่าร้อยวัด และมีพระอยู่ประจำกว่าหมื่นรูป ทั้งสงฆ์เถรวาทและมหายาน

## ดูเพิ่ม
* การแสวงบุญของชาวพุทธในดินแดนพุทธภูมิ

## อ้างอิง

## แหล่งข้อมูลอื่น
*Sankassa Video Documentary (in Sinhalese) Ancient Buddhist events at Sankissa
* http://www.palikanon.com/english/pali_names/sa/sankassa.htm
* maps.google The place where Lord Buddha show Twin Miracle (Pali:Yamaka Patihara). - Sravasti
* maps.google The place where Lord Buddha came down from Daowadung. - Sankisa

หมวดหมู่:เมืองสำคัญทางศาสนาพุทธ
หมวดหมู่:สถานที่แสวงบุญของชาวพุทธในดินแดนพุทธภูมิ
หมวดหมู่:คำศัพท์ศาสนาพุทธ
หมวดหมู่:สถานที่เนื่องด้วยพระพุทธองค์
มนุษย์ช้าง

thumb|โจเซฟ แคร์รี เมอร์ริค ในปี ค.ศ. 1889
**ดิ เอเลแฟนท์แมน** หรือ **มนุษย์ช้าง** ()  เป็นภาพยนตร์อเมริกันที่ออกฉายในปี ค.ศ. 1980 กำกับโดยเดวิด ลินช์ อำนวยการสร้างโดยเมล บรูคส์  ดัดแปลงจากชีวิตจริงของ โจเซฟ เมอร์ริค (ในภาพยนตร์ใช้ชื่อว่า จอห์น เมอร์ริค ตามที่ระบุในหนังสือ *The Elephant Man and Other Reminiscences* (1923) เขียนโดยนายแพทย์เฟรเดริก เทรเวส)   ชายชาวอังกฤษในคริสต์ศตวรรษที่ 19 ที่มีความผิดปกติตามร่างกาย เป็นเนื้องอกตามใบหน้าและระยางค์ เนื่องจากพันธุกรรม จนได้ฉายาว่า "มนุษย์ช้าง" ตามลักษณะภายนอกที่คล้ายกับเป็นโรคเท้าช้าง (Elephantiasis)

ภาพยนตร์นำแสดงโดย จอห์น เฮิร์ท แอนโทนี ฮอพกินส์ และแอนน์ แบนครอฟต์ บทภาพยนตร์เขียนโดยเดวิด ลินช์ ดัดแปลงจากบันทึกทางการแพทย์ของนายแพทย์เฟรเดริก เทรเวส และผลการศึกษาของแอชลีย์ มอนตากู นักมานุษยวิทยาชาวอเมริกัน   ถ่ายทำเป็นภาพยนตร์ขาวดำ  ก่อนหน้านั้นเคยถูกสร้างเป็นละครบรอดเวย์ในปี ค.ศ. 1979 นำแสดงโดยฟิลิปส์ แอนกลิม และเดวิด โบวี และได้รับรางวัลโทนี

ภาพยนตร์นำเสนอเรื่องราวของจอห์น เมอร์ริค ที่มีความผิดปกติทางร่างกาย จนถูกรังเกียจและดูหมิ่นเหยียดหยาม ถูกนำตัวไปแสดงร่วมกับคณะละครสัตว์ ทั้งที่ตัวเขามีสติปัญญาเฉลียวฉลาด แต่ก็แกล้งทำตัวเป็นคนสติไม่ดี นอกจากนั้นยังนำเสนอแง่มุมของศักดิ์ศรีแห่งความเป็นมนุษย์ การเรียนรู้คุณค่าของการมีชีวิต​อยู่​ ​

ภาพยนตร์ประสบความสำเร็จทั้งรายได้และคำชื่นชม ได้รับการเสนอชื่อเข้าชิงรางวัลออสการ์ 8 รางวัล ในปี ค.ศ. 1981 รวมทั้งสาขาภาพยนตร์ยอดเยี่ยม และได้รับรางวัลบาฟตา สาขาภาพยนตร์ยอดเยี่ยม

## อ้างอิง

## แหล่งข้อมูลอื่น
* 
* *[http://artsandfaith.com/t100/2005/entry.php?film=24 The Elephant Man] * at the Arts & Faith Top 100 Spiritually Significant Films  list
* Time Out magazine interviews David Lynch about the film

หมวดหมู่:ภาพยนตร์อเมริกัน
หมวดหมู่:ภาพยนตร์ขาวดำอเมริกัน
หมวดหมู่:ภาพยนตร์ชีวิต
หมวดหมู่:ภาพยนตร์อเมริกันที่ออกฉายในปี พ.ศ. 2523
หมวดหมู่:ภาพยนตร์โศกนาฏกรรม
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ที่ถ่ายทำในลอนดอน
ฌาราร์ต ปิเก

**ฌาราร์ต ปิเก บาร์นาเบ็ว** (; เกิด 2 กุมภาพันธ์ ค.ศ. 1987) เป็นอดีตนักฟุตบอลอาชีพชาวสเปนจากแคว้นกาตาลุญญาที่เล่นในตำแหน่งเซ็นเตอร์แบ็ก เขาได้รับการยอมรับว่าเป็นหนึ่งในกองหลังที่ดีที่สุดในรุ่นของเขา

ปิเกเริ่มเล่นฟุตบอลด้วยการเป็นนักเตะฝึกหัดของบาร์เซโลนาตั้งแต่อายุ 10 ขวบใน ค.ศ. 1997 และเล่นอยู่ในทีมเยาวชนของบาร์เซโลนานานถึง 7 ปี จนอายุได้ 17 ปี แมนเชสเตอร์ยูไนเต็ดจึงซื้อตัวไปร่วมทีมใน ค.ศ. 2004 แต่ตลอด 4 ปีที่อยู่ในถิ่นโอลด์แทรฟฟอร์ดไม่ประสบความสำเร็จ เนื่องจากไม่มีโอกาสได้ลงเล่น พอถึง ค.ศ. 2008 บาร์เซโลนาได้ขอซื้อตัวกลับ เขาได้กลายเป็นกำลังสำคัญของทีมบาร์เซโลนาและเป็นหนึ่งในนักเตะชุดที่คว้าทริปเปิลแชมป์เป็นทีมแรกของสเปนในฤดูกาลนี้ของบาร์เซโลนา

ด้านชีวิตส่วนตัว ปิเกใช้ชีวิตคู่ร่วมกับชากีรา นักร้องสาวชาวโคลอมเบีย มีบุตรด้วยกัน 2 คน และใน ค.ศ. 2022 เขาได้ประกาศว่าได้เลิกรากับชากีราเป็นที่เรียบร้อยแล้ว

เมื่อวันที่ 3 พฤศจิกายน ค.ศ. 2022 ปิเกประกาศว่าเขาจะเกษียณหลังจากการแข่งขันลาลิกาของบาร์เซโลนากับอูเด อัลเมริอา ในวันที่ 5 พฤศจิกายน โดยเขาเริ่มต้นการแข่งขันในฐานะกัปตันทีม และถูกเปลี่ยนตัวออกในนาทีที่ 84 ท่ามกลางการยืนปรบมือในชัยชนะ 2–0 ของบาร์เซโลนา ผู้เล่นบาร์เซโลนาสวมเสื้อพิเศษสำหรับเกมนี้โดยมีคำว่า  พิมพ์อยู่ด้านหน้าและชื่อปิเกพร้อมหมายเลขของเขาที่ด้านหลัง (คำว่า  แปลว่า "เสมอ" ในภาษากาตาลา โดยที่หมายเลขสามของปิเกแทนที่ตัว  ตัวสุดท้าย) ฆาบิเอร์ เตบัส ประธานลาลิกา กล่าวว่าเขาไม่มีข้อสงสัยเลยว่าวันหนึ่งปิเกจะกลับมาและกลายเป็น "ประธานที่ยิ่งใหญ่ของบาร์เซโลนา" ปิเกยังคงมีชื่ออยู่ในรายชื่อทีมและได้รับการเสนอชื่อเป็นตัวสำรองสำหรับการแข่งขันนัดสุดท้ายก่อนฟุตบอลโลก 2022 ที่ออกไปเยือนโอซาซูนาในวันที่ 8 พฤศจิกายน เขาได้รับใบแดงตรงจากม้านั่งสำรองในช่วงพักครึ่ง หลังจากโต้เถียงกับผู้ตัดสินเกี่ยวกับใบแดงที่มาจากการได้รับใบเหลืองใบที่สองของรอแบร์ต แลวันดอฟสกี เพื่อนร่วมทีม ในครึ่งแรก

## อ้างอิง

หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:บุคคลจากบาร์เซโลนา
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:นักฟุตบอลชาวกาตาลา
หมวดหมู่:นักฟุตบอลทีมชาติกาตาลุญญา
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
เทย์เลอร์ เลาต์เนอร์

**เทย์เลอร์ แดเนียล เลาต์เนอร์** (; เกิดวันที่ 11 กุมภาพันธ์ ค.ศ. 1992) เป็นนักแสดง นักพากย์ และนายแบบชาวอเมริกัน อาจเป็นที่รู้จักในผลงานภาพยนตร์แนวครอบครัวเรื่อง  *The Adventures of Sharkboy and Lavagirl in 3-D* และ *Cheaper by the Dozen 2* ร่วมกับสตีฟ มาร์ติน และรู้จักในบทเจค็อบ แบล็ก  ในภาพยนตร์ปี 2008 เรื่อง *[[แวมไพร์ ทไวไลท์]]* เขายังแสดงในซิตคอมทางช่อง ยูพีเอ็น เรื่อง *Love Inc*

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:ชาวอเมริกันเชื้อสายฝรั่งเศส
หมวดหมู่:บุคคลจากแกรนด์แรพิดส์ (รัฐมิชิแกน)
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายดัตช์
หมวดหมู่:ชาวอเมริกันเชื้อสายสวิส
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายออสเตรีย
หมวดหมู่:ชาวอเมริกันเชื้อสายไอริช
หมวดหมู่:นักคาราเต้ชาวอเมริกัน
หมวดหมู่:คริสต์ศาสนิกชนนิกายคาทอลิกชาวอเมริกัน
กัมนอว์

**กัมนอว์** (; "สนามใหม่" หรือ **สปอติฟายกัมนอว์**  ตามชื่อผู้สนับสนุน) เป็นสนามเหย้าของสโมสรฟุตบอลบาร์เซโลนา ตั้งอยู่ที่เมืองบาร์เซโลนา แคว้นกาตาลุญญา ประเทศสเปน เริ่มก่อสร้างเมื่อวันที่ 28 มีนาคม ค.ศ. 1954 และเปิดใช้อย่างเป็นทางการเมื่อวันที่ 24 กันยายน ค.ศ. 1957 มีความจุทั้งสิ้น 99,354 ที่นั่ง ถือเป็นสนามที่ใหญ่ที่สุดในสเปน และทวีปยุโรป และเป็นสนามฟุตบอลที่ใหญ่เป็นอันดับ 3 ของโลก

กัมนอว์ เป็นสนามจัดการแข่งขันนัดชิงชนะเลิศยูฟ่าแชมเปียนส์ลีกสองครั้ง ในปี ค.ศ. 1989 และ 1999 ยูฟ่าคัพวินเนอร์สคัพสองครั้ง อินเตอร์-ซิตีส์แฟส์คัพสี่ครั้ง ยูฟ่าซูเปอร์คัพสี่ครั้ง โกปาเดลเรย์สี่ครั้ง โกปาเดลาลิกาสองครั้ง และซูเปร์โกปาเดเอสปัญญา 21 ครั้ง นอกจากนี้ ที่นี่ยังเป็นสถานที่จัดการแข่งขันฟุตบอลชิงแชมป์แห่งชาติยุโรป 1964 จำนวนสองจากที่สี่นัด รวมถึงฟุตบอลโลก 1982 5 นัด (รวมถึงนัดเปิดการแข่งขัน) รวมทั้ง 2 จาก 4 นัดของ และรอบชิงชนะเลิศของกีฬาฟุตบอลในโอลิมปิกฤดูร้อน 1992

ในวันที่ 15 มีนาคม ค.ศ. 2022 มีการประกาศว่าสปอติฟาย บริการสตรีมเพลง ผ่านข้อตกลงที่จะรับสิทธิ์ในการตั้งชื่อในสนามกีฬากับสโมสรฟุตบอลบาร์เซโลนา ด้วยเงินมากถึง 310 ล้านดอลลาร์สหรัฐ หลังสภาผู้แทนพิเศษของสโมสรฟุตบอลบาร์เซโลนาอนุมัติข้อตกลงการเป็นสปอนเซอร์กับสปอติฟายในวันที่ 3 เมษายน ค.ศ. 2022 จึงมีการเปลี่ยนชื่อสนามเป็น **สปอติฟายกัมนอว์** อย่างเป็นทางการในวันที่ 1 กรกฎาคม ค.ศ. 2022 

ในเดือนเมษายน ค.ศ. 2022 มีการประกาศบูรณะซ่อมแซมสนามกีฬาในเดือนมิถุนายน ค.ศ. 2023 หลังจบฤดูกาล

## ฟุตบอลโลก 1982
สนามกีฬานี้ถือเป็นหนึ่งใน 17 สนามในฟุตบอลโลก 1982 และจัดการแข่งขันดังนี้:

## อ้างอิง

## บรรณานุกรม
* 
* 
* 
* 
* 

## แหล่งข้อมูลอื่น

* เว็บไซต์อย่างเป็นทางการ
* โปรไฟล์ที่เว็บไซต์ เอสตาดิโอสเดเอสปัญญา 

หมวดหมู่:สนามฟุตบอลในบาร์เซโลนา
หมวดหมู่:สโมสรฟุตบอลบาร์เซโลนา
หมวดหมู่:สนามกีฬาในโอลิมปิกฤดูร้อน 1992
หมวดหมู่:สนามกีฬาฟุตบอลโลก 1982
หมวดหมู่:สนามกีฬาฟุตบอลโลก 2030
หมวดหมู่:สนามกีฬาที่สร้างเสร็จในปี พ.ศ. 2497
อัลบาโร เบาติสตา

**อัลบาโร เบาติสตา** () นักแข่งรถชาวสเปน อดีตแชมป์โลกรุ่น 125 ซีซี ปี 2006 เกิดเมื่อวันที่ 21 พฤศจิกายน ค.ศ. 1984 ปัจจุบันขึ้นมาเป็นผู้นำของคะแนนสะสม

## สถิติ

* * Season in progress.

หมวดหมู่:นักแข่งรถชาวสเปน
หมวดหมู่:บุคคลที่เกิดในปี พ.ศ. 2527
เจ้าพระยามหาเสนา (เสน)

**เจ้าพระยามหาเสนา** นามเดิม **เสน** เป็นบุตรชายของเจ้าพระยาเพ็ชร์พิไชย (ใจ) สมุหนายกในรัชสมัยสมเด็จพระเจ้าอยู่หัวบรมโกศ ซึ่งสืบเชื้อสายจากเจ้าพระยาบวรราชนายก (เฉกอะหมัด) ขุนนางคนสำคัญในรัชสมัยสมเด็จพระเจ้าทรงธรรมและสมเด็จพระเจ้าปราสาททอง

## ประวัติ
เจ้าพระยามหาเสนา (เสน) เป็นบุตรคนที่ 3 ของเจ้าพระยาเพ็ชร์พิไชย (ใจ) กับท่านแฉ่ง ท่านมีพี่สาวคนหนึ่งชื่อ **แก้ว** ได้แต่งงานกับ เจ้าพระยามหาเสนา ที่สมุหพระกลาโหมในรัชสมัยสมเด็จพระเจ้าอยู่หัวบรมโกศและมีบุตรด้วยกันถึง 3 คนโดยคนสำคัญที่สุดชื่อ **ปลี** ซึ่งต่อมาคือ **เจ้าพระยามหาเสนา** สมุหพระกลาโหมคนแรกในรัชสมัยพระบาทสมเด็จพระพุทธยอดฟ้าจุฬาโลกมหาราช ท่านได้รับราชการในวังหน้าตั้งแต่สมัยเจ้าฟ้าธรรมาธิเบศ (เจ้าฟ้ากุ้ง) ที่ **พระยาเสน่หาภูธร** จางวางมหาดเล็ก ต่อมาเมื่อเจ้าฟ้ากุ้งสิ้นพระชนม์ พระเจ้าอยู่หัวบรมโกศจึงโปรดเกล้าสถาปนาเจ้าฟ้ากรมขุนพรพินิต พระราชโอรสพระองค์เล็กขึ้นเป็นพระมหาอุปราชแทน พร้อมกับแต่งตั้งพระยาเสน่หาภูธรขึ้นเป็น **พระยาจ่าแสนยากร** จางวางกรมมหาดไทยต่อมาเมื่อพระเจ้าอยู่หัวบรมโกศสวรรคตในปี พ.ศ. 2301 พระมหาอุปราชจึงขึ้นครองราชย์ พร้อมกันนั้นโปรดให้แต่งตั้งข้าหลวงเดิมหลายท่านเป็นขุนนางชั้นผู้ใหญ่ โดยพระยาจ่าแสนยากรได้รับโปรดเกล้าฯ ให้เป็น **เจ้าพระยามหาเสนาที่สมุหพระกลาโหมอัครมหาเสนาบดีปักษ์ใต้** เช่นเดียวกับพี่เขยของท่าน

## บุตร-ธิดา
ด้านชีวิตครอบครัวของท่านท่านสมรสกับ ท่านพวงแก้ว ธิดาเจ้าพระยาธรรมาธิกรณ์ (ขุนทอง) มีบุตรธิดารวม 4 คน ได้แก่
#เป็นหญิงชื่อ เป้า
#เป็นหญิงชื่อ แป้น
#เป็นหญิงชื่อ ทองดี (หญิงทั้ง 3 คนพม่าเอาตัวไป ในคราวเสียพระนครศรีอยุธยา)
#เป็นชายชื่อ บุญมา  ต่อมาคือ เจ้าพระยาอรรคมหาเสนา สมุหพระกลาโหม ในสมัยรัชกาลที่ 2

ต่อมาท่านสมรสอีกครั้งกับหม่อมบุญศรี ภรรยาพระราชทานจากเจ้าฟ้าธรรมธิเบศไชยเชษฐ์สุริยวงศ์ มีบุตรชาย 1 คน ได้แก่ บุนนาค ซึ่งต่อมาคือเจ้าพระยามหาเสนา (บุนนาค) สมุหพระกลาโหมคนที่ 2 แห่งกรุงรัตนโกสินทร์

## ในวัฒนธรรมสมัยนิยม
มีนักแสดงผู้รับบท เจ้าพระยามหาเสนา (เสน) ได้แก่

* ฐาปกรณ์ ดิษยนันทน์ จากละครเรื่อง ฟ้าใหม่ (2547)
* หม่อมหลวงบวรนวเทพ เทวกุล จากละครเรื่อง ศรีอโยธยา 2 (2562)

## อ้างอิง

หมวดหมู่:ขุนนางในสมัยกรุงศรีอยุธยา
เสน
หมวดหมู่:บุคคลจากศาสนาอิสลามที่เปลี่ยนไปนับถือศาสนาพุทธ
โคบี สมัลเดอส์

**จาโคบา ฟรานซิสกา มาเรีย สมัลเดอส์** () หรือชื่อในวงการบันเทิงว่า **โคบี สมัลเดอส์** () เป็นนักแสดงชาวแคนาดาเป็นที่รู้จักจากบท "โรบิน เชอร์บาตสกี" ในละครชุดเรื่อง *[[แบบว่า กว่าพ่อจะเจอแม่]]* (2005–2014) ทางช่องซีบีเอส และบท "มารียา ฮิลล์" สายลับแห่งหน่วยชีลด์ในจักรวาลภาพยนตร์มาร์เวล โดยเธอรับบทดังกล่าวในภาพยนตร์เรื่อง *[[ดิ อเวนเจอร์ส]]* (2012), *[[กัปตันอเมริกา: มัจจุราชอหังการ]]* (2014), *[[อเวนเจอร์ส: มหาศึกอัลตรอนถล่มโลก]]* (2015), *[[อเวนเจอร์ส: มหาสงครามล้างจักรวาล]]* (2018), *[[อเวนเจอร์ส: เผด็จศึก]]* (2019), *[[สไปเดอร์แมน: ฟาร์ ฟรอม โฮม]]* (2019) รวมถึงละครชุดเรื่อง *[[ชี.ล.ด์. ทีมมหากาฬอเวนเจอร์ส]]* (2013–2015) ทางช่องเอบีซี, *[[สมมุติว่า..?]]* (2021) และ *[[มหันตภัยอำพราง]]* (2023) ทางดิสนีย์+ 

นอกจากนี้เธอยังมีผลงานการแสดงในเรื่องอื่นๆเช่น *[[รักแท้หยุดไว้ที่เธอ]]* (2013), *[[ยอดคนสืบระห่ำ 2]]* (2016), ละครชุดเรื่อง *[[อยากให้เรื่องนี้ไม่มีโชคร้าย (ละครชุด)|อยากให้เรื่องนี้ไม่มีโชคร้าย]]* (2017) ทางเน็ตฟลิกซ์ *[[สตัมป์ทาวน์ สาวดุสืบเมืองดิบ]]* (2019–2020)

## อ้างอิง

หมวดหมู่:นักแสดงแคนาดา
หมวดหมู่:บุคคลจากแวนคูเวอร์
จอช แรดเนอร์

**จอร์ช แรดเนอร์** () นักแสดงหนุ่มชาวอเมริกันเป็นที่รู้จักจากบทของ **เท็ด โมสบี้** ใน How I Met Your Mother ทางช่อง CBS จอชยังเป็นคนเขียนบท/กำกับ/หนึ่งในนักแสดงเรื่อง Happythankyoumoreplease

หมวดหมู่:นักแสดงอเมริกัน
หมวดหมู่:บุคคลจากรัฐโอไฮโอ
ไซซี จอมใจจอมราชันย์

**ไซซี จอมใจจอมราชันย์** (,)  เป็นละครโทรทัศน์จีนที่ออกฉายในปีค.ศ. 2007(ในจีน) และในประเทศไทยได้ออกอากาศทาง โมเดิร์นไนน์ ทีวี เริ่มฉายเมื่อวันที่20 เมษายน พ.ศ. 2552 และฉายจบในวันที่9 มิถุนายน พ.ศ. 2552และในวันที่ 10 มิถุนายน พ.ศ. 2552ได้มีการวิจารณ์ตัวละครต่างๆโดย รศ. ดร. เสรี วงษ์มณฑาโดยฉายในวันจันทร์-พุธ เวลา 15.30-16.30น. พร้อมกันนั้นเอสทีแกรนด์มัลติมีเดียก็ได้รับลิขสิทธิ์จัดจำหน่ายภาพยนตร์จีนชุดนี้แต่เพียงผู้เดียวในประเทศไทยโดยเนื้อเรื่องนั้นเล่าถึงช่วงปลายยุคชุนชิวในสงครามระหว่างแคว้นอู๋นำโดย อู๋อ๋อง-ฟูชายและแคว้นเย่ว์นำโดยเย่ว์อ๋อง-โกวเจี้ยนโดยมี ไซซีหญิงสาวผู้ฉลาดและเลอโฉมจากแคว้นเย่ว์เป็นตัวดำเนินเรื่อง

## อ้างอิง
* [เรื่องย่อไซซี จอมใจจอมราชันย์](http://www.komchadluek.net/detail/20090425/10461/%E0%B8%88%E0%B8%AD%E0%B9%81%E0%B8%81%E0%B9%89%E0%B8%A7%E0%B8%8B%E0%B8%B5%E0%B8%A3%E0%B8%B5%E0%B8%AA%E0%B9%8C%E0%B9%84%E0%B8%8B%E0%B8%8B%E0%B8%B5%E0%B8%88%E0%B8%AD%E0%B8%A1%E0%B9%83%E0%B8%88%E0%B8%88%E0%B8%AD%E0%B8%A1%E0%B8%A3%E0%B8%B2%E0%B8%8A%E0%B8%B1%E0%B8%99%E0%B8%A2%E0%B9%8C(%E0%B9%80%E0%B8%A3%E0%B8%B7%E0%B9%88%E0%B8%AD%E0%B8%87%E0%B8%A2%E0%B9%88%E0%B8%AD).html)หมวดหมู่:ละครโทรทัศน์จีน
หมวดหมู่:ละครโทรทัศน์จีนในปี พ.ศ. 2550
หลวงพ่อปาน

**หลวงพ่อปาน** อาจหมายถึง 
* พระครูพิพัฒนิโรธกิจ (ปาน)
* พระครูวิหารกิจจานุการ (ปาน โสนนฺโท)
สโมสรฟุตบอลแมนเชสเตอร์ซิตีในฤดูกาล 2007–08

ฤดูกาล 2007–08 เป็นฤดูกาลที่ 6 ติดต่อกันของแมนเชสเตอร์ซิตีในพรีเมียร์ลีก และเป็นฤดูกาลที่ 11 นับตั้งแต่ก่อตั้งพรีเมียร์ลีก โดยเป็น 1 ใน 22 สโมสรสมาชิกผู้ก่อตั้ง โดยรวมแล้วเป็นฤดูกาลที่ 116 ของสโมสรที่เล่นในฟุตบอลลีกอังกฤษ

## ฤดูกาล
ฤดูกาลนี้เริ่มต้นด้วยเจ้าของคนใหม่คือ พ.ต.ท. ทักษิณ ชินวัตร และผู้จัดการทีมคนใหม่คือสเวน-เยอราน เอริกซอน ซึ่งเข้ามาแทนที่สจวร์ต เพียร์ซ ที่ถูกปลดออกจากตำแหน่ง 3 จาก 4 ฤดูกาลล่าสุดพวกเขาจบในโซนกลางตารางจนถึงโซนตกชั้น แมนเชสเตอร์ซิตีต้องเสริมทัพนักเตะใหม่โดยด่วน เพื่อป้องกันไม่ให้เกิดเหตุการณ์ซ้ำรอยเดิม หรืออาจจะแย่กว่านั้น ในฤดูกาลหน้า ด้วยการเข้ามาของทุนใหม่จากเจ้าของสโมสรชาวไทยผู้ร่ำรวย ทำให้แมนเชสเตอร์ซิตีโชคดีอย่างมากในช่วงตลาดซื้อขายนักเตะช่วงซัมเมอร์ สเวน-เยอราน เอริกซอน ผู้จัดการทีมในขณะนั้น ทุ่มเงินประมาณ 30 ล้านปอนด์ เสริมทัพนักเตะชื่อดัง 8 คน เข้าสู่ทีมชุดใหญ่

ด้วยการทุ่มทุนเสริมทัพเล็ก ๆ ครั้งนี้ แมนเชสเตอร์ซิตี เริ่มต้นฤดูกาลใหม่ได้อย่างแข็งแกร่ง และสามารถรักษาอันดับให้อยู่ในท็อป 5 ของตารางคะแนนพรีเมียร์ลีกได้เป็นเวลานาน ทีมทำผลงานได้ดีในช่วงแรกและกลางฤดูกาลแต่ฟอร์มการเล่นตกลงในช่วงปลายฤดูกาล ส่งผลให้จบอันดับ 9 ของตาราง ด้วยฟอร์มที่ย่ำแย่ในช่วงเดือนสุดท้ายทำให้ทักษิณตัดสินใจปลดเอริกซอนออกจากตำแหน่ง เป็นการตัดสินใจที่แฟนบอลแมนเชสเตอร์ซิตีรู้สึกแบบผสมผสาน เนื่องจากทั้งสองบุคคลนี้ได้รับการยกย่องให้เป็น "อัศวินม้าขาว" ในสายตาพวกเขาสำหรับการสนับสนุนทางการเงินและการจัดการที่ช่วยเปลี่ยนโฉมสโมสร สองวันหลังจากที่สเวน-เยอราน เอริกซอน ถูกปลดออกจากตำแหน่งผู้จัดการทีมในช่วงจบฤดูกาล แมนเชสเตอร์ซิตีได้แต่งตั้งมาร์ก ฮิวส์เข้ามาแทนที่ในวันที่ 2 มิถุนายน 2008

ในฤดูกาลนี้ แมนเชสเตอร์ซิตียังได้เข้าสู่การแข่งขันรอบคัดเลือกยูฟ่าคัพในฤดูกาลหน้าด้วยการจบอันดับที่ 6 ในการจัดอันดับ "แฟร์เพลย์" ของอังกฤษ

## ชุดแข่งขัน
ชุดที่สวมในฤดูกาล 2007-08 เป็นชุดโดย Le Coq Sportif และผู้สนับสนุนหลักของทีมคือโธมัสคุกส์

## พรีเมียร์ลีก

## สถิติผู้เล่น

## อ้างอิง

2007-08